Organisering af samarbejde med LAG Randers-Favrskov 
Sagsfremstilling 
6.                   Organisering af samarbejde med LAG Randers-Favrskov - Åbent 
  
  
SAGENS INDHOLD 
LAG Randers-Favrskov er etableret 23. september 2014. LAG’en har til formål at støtte og udvikle tiltag, der 
forbedrer mulighederne for erhvervsliv og attraktive levevilkår i landdistrikterne.  
  
Med denne sag stilles der forslag om organisering af samarbejdet mellem LAG’en og Randers og [adresse] 
kommune, herunder medfinansiering af LAG’ens drift og aktiviteter. Sagen omhandler:  
  
· LAG’ens økonomi 
· Den kommunale medfinansiering 
· Den administrative og politiske organisering af LAG arbejdet. 
  
En tilsvarende sag har været behandlet i Erhvervs- og Landdistriktsudvalget i Randers Kommune 19. november 
2014. 
  
LAG Randers-Favrskov forventes årligt at modtage 2,1 mio. kr. fra Landdistriktsprogrammet. Heraf kan maksimalt 
20 pct. anvendes til drift. Desuden skal en del af de 2,1 mio. kr. anvendes til medfinansiering af en administrativ 
koordinator på regionsniveau.  
  
LAG Randers-Favrskov ønsker at ansætte en fuldtids LAG-koordinator. Da LAG’en højst kan anvende 20 pct. af 
midlerne fra Landdistriktsprogrammet til drift, er der behov for, at en andel af den kommunale medfinansiering 
anvendes til aflønning af LAG-koordinatoren. LAG Randers-Favrskov ønsker at bruge 200.000 kr. af den samlede 
kommunale medfinansiering til dette formål. 
  
I budget 2015-18 blev der afsat et årligt rådighedsbeløb på 500.000 kr. i 2015 og overslagsårene 2016-18 som 
Favrskov Kommunes økonomiske bidrag til LAG Randers-Favrskov. I forhold til de to kommuners medfinansiering 
anvendes en fordelingsnøgle, der er valgt ud fra befolkningstallet i de to kommuner pr. 3. kvartal 2014. Her var 
befolkningstallet i Randers Kommune 96.502 indbyggere, mens samme i [adresse] var 47.299. Dette 
svarer til en fordeling af udgifterne på ca. 2/3 til Randers kommune og ca. 1/3 til [adresse]. Randers 
Kommune har afsat 1 mio. kr. til medfinansiering af LAG’en på driftsbudgettet. 
  
Den del af den kommunale medfinansiering, der ikke anvendes til drift af LAG’en, anvendes til aktiviteter i det 
 
Byråd 
27. januar 2015 
Sagsnr. 710-2010-
45 
Dok.nr. 710-2015-
16914 
Sagsbehandler 
DPMEBA 
  
Tidl. politisk behandling 
BY, 16.12.14, pkt. 216 
Forventet sagsgang 
KF-U, ØK, BY 
Lovgrundlag 
Lov om udvikling af landdistrikter 
geografiske område. Medfinansieringen af aktiviteter tilfalder – i altovervejende grad – projekter i kommunerne 
proportionalt med indskuddet.  
  
Samarbejdet tager højde for, at der er forskellige strukturer i de to kommuner. Særligt for Favrskov Kommune er 
Landsbyrådet og mellemfinansieringsordningen (behandlet i Byrådet 16. december 2014). Der tages udgangspunkt 
i, at den eksisterende praksis fastholdes og videreudvikles i de to kommuner.  
  
Til orientering kan det oplyses, at LAG-Favrskov eksisterer i selvstændigt regi og med selvstændig økonomi indtil 
alle opgaver ift. Landdistriktsprogrammet 2007-2013 er endeligt afsluttet. De sidste projekter i det gamle program 
forventes afsluttet medio 2015. 
  
VURDERING 
Teknik og Kultur anbefaler at støtte LAG-bestyrelsens ønske om at ansætte en fuldtidskoordinator. LAG-
koordinatoren sekretariatsbetjener LAG-bestyrelsen og understøtter landdistrikternes muligheder inden for 
Landdistriktsprogrammet og følger de konkrete projekter. Endelig sikrer LAG-koordinatoren overblikket over hele 
LAG-området og bidrager til at udvikle eller inspirere til tværgående projekter. Desuden forventer Teknik og Kultur, at
en fuldtidsansat LAG-koordinator kan bistå i udformningen af de konkrete LAG-ansøgninger. Samlet set er 
koordinatorfunktionen en tidskrævende og lovgivningsteknisk vanskelig opgave. 
  
Teknik og Kultur og Erhvervs- og Udviklingssekretariatet i Randers Kommune anbefaler, at LAG-koordinatoren får 
arbejdsplads i begge kommuners forvaltninger efter en endnu ikke defineret rotationsordning. Anbefalingen støttes 
af LAG-bestyrelsen. Fordelen ved denne organisering er, at LAG-koordinatoren får mulighed for at opbygge gode 
relationer til begge forvaltninger og lettere kan koordinere med relevante kommunale initiativer. LAG-koordinatorens 
placering i den kommunale forvaltning er kendt fra den tidligere LAG-Randers og er fremhævet som succesfuldt. 
  
Teknik og Kultur anbefaler, at LAG-bestyrelsen får ansvaret for at udmønte den kommunale medfinansiering til drift, 
aktiviteter og projekter i regi af LAG Randers-Favrskov. LAG-bestyrelsens anbefaling til anvendelse af 
projektmidlerne behandles, ud fra projekternes geografiske tilhørsforhold, i henholdsvis Kultur- og Fritidsudvalget i 
Favrskov Kommune og Erhvervs- og Landdistriktsudvalget i Randers Kommune. Projekter, der går på tværs af 
kommunegrænserne, behandles i begge udvalg. 
  
ØKONOMI 
Favrskov Kommune har i budget 2015-18 afsat et årligt rådighedsbeløb på 500.000 kr. i 2015 og overslagsårene 
2016-18 til tilskud til LAG Randers-Favrskov.  
  
Tilskuddet vedr. 2015 blev bevilget i forbindelse med sagen ”Samlet anlægsbevilling til mindre anlægsprojekter i 
Budget 2015-18”. 
  
Jf. fordelingsnøglen og LAG Randers-Favrskovs ønske om at anvende 200.000 kr. af den kommunale 
medfinansiering til den direkte drift, opdeles medfinansieringen fra [adresse] til LAG Randers-Favrskov. 
Således anvendes 66.667 kr., som tilskud til en fuldtidsansat LAG-koordinator. Restbeløbet på 433.333,- kr. 
anvendes som medfinansiering af projekter og aktiviteter. 
  
Anvendelse af det kommunale tilskud til såvel drift (løn) som projekter svarer til den måde de kommunale midler blev 
tildelt til LAG Favrskov. I den tidligere programperiode stillede Favrskov Kommune dog ikke krav til fordelingen af 
midlerne mellem drift og projekter.  
  
LAG Randers-Favrskov skal ifølge bekendtgørelsen eksistere frem til 2020. Derfor anbefaler Teknik og Kultur, at der 
i forbindelse med budgetlægningerne for 2016-2020, afsættes et årligt rådighedsbeløb på 500.000 kr. til tilskud til 
LAG Randers-Favrskov. Hvis det afsatte rådighedsbeløb ændres i enkelte år foreslås dette koordineret med 
Randers Kommune, så den aftalte fordelingsnøgle kan fastholdes.   
  
INDDRAGELSE 
Teknik og Kultur, Erhvervs- og Udviklingssekretariatet i Randers Kommune og LAG Randers-Favrskov har sammen 
udarbejdet forslaget til organisering af samarbejdet. Forslaget til organisering af samarbejdet er udarbejdet på 
baggrund af erfaringerne fra den tidligere programperiode og ønsker fra LAG Randers-Favrskov.  
  
Der har såvel administrativt som politisk været holdt møder mellem de to kommuner om LAG-samarbejdet.  
  
LAG Randers-Favrskov vil invitere Erhvervs- og Landdistriktsudvalget i Randers Kommune og Kultur- og 
Fritidsudvalget i [adresse] til et fællesmøde med henblik på at præsentere udviklingsstrategien for LAG 
Randers-Favrskov (vedtages primo 2015) og etablere en dialog om ønskerne for udviklingen i landdistrikterne.  
  
INDSTILLING 
Teknik- og kulturdirektøren indstiller til Byrådet: 
  
1. At Byrådet godkender modellen for organisering, herunder medfinansiering af LAG Randers-Favrskov, som 
beskrevet ovenfor.  
2. At Kultur- og Fritidsudvalget behandler LAG-bestyrelsens anbefaling til anvendelse af projektmidler i [adresse] 
Kommunes geografiske område.  
  
BESLUTNING 
  
Kultur- og Fritidsudvalget, 13. januar 2015: 
Fraværende: Kjeld Thygesen 
  
Indstilles godkendt. 
  
Økonomiudvalget, 20. januar 2015: 
Fraværende: Gunnar Thorsen, Oscar Thorsen 
  
Indstilles godkendt. 
  
  
  
Byråd, 27. januar 2015: 
Fraværende: Kjeld Thygesen, Oscar Thorsen 
  
Godkendt. 
